b'\n_START_ARTICLE_\nElektrolit\n_START_PARAGRAPH_\nElektrol\xc3\xadt je snov, ki pri raztapljanju ali taljenju disociira na ione ter s tem postane elektri\xc4\x8dno prevodna. Ker jih v splo\xc5\xa1nem sestavljajo ioni v raztopini, so znani tudi kot ionske raztopine._NEWLINE_Elektroliti so v splo\xc5\xa1nem kisline, baze in soli._NEWLINE_Elektrolit je koncentriran, \xc4\x8de je v njem visoka koncentracija ionov, in razred\xc4\x8den, \xc4\x8de je ta nizka. \xc4\x8ce disociira na ione velik dele\xc5\xbe topljenca, pravimo, da je elektrolit mo\xc4\x8dan, \xc4\x8de pa le manj\xc5\xa1i del, pa \xc5\xa1ibek._NEWLINE_Lastnosti elektrolitov raziskujemo z elektrolizo, s katero lahko izlo\xc4\x8dimo sestavne elemente in spojine v raztopini._NEWLINE_V vodnih raztopinah kislin so prisotni oksonijevi ioni._NEWLINE_V vodnih raztopinah baz so prisotni hidroksidni ioni.'